ΓΡΑΠΤΗ ΕΡΩΤΗΣΗ P-0195/00

υποβολή: Elisabeth Schroedter (Verts/ALE) προς την Επιτροπή

(27 Ιανουαρίου 2000)

Θέμα: Σχέδιο Interreg στην πόλη Schwedt της Βραδεμβούργης Χρησιμοποίηση τροπικής ξυλείας σε σχέδιο που χρηματοδοτείται κατά το μεγαλύτερο τμήμα του από την ΕΕ

Για την κατασκευή γέφυρας για πεζούς και ποδηλάτες πάνω απόδατοφράχτη στην πόλη Schwedt, στην ευροπεριοχή της Πομερανίας, εγκρίθηκε η ανώτατη χρηματοδότηση ύψους 75 % εκ μέρους της ΕΕ, ενώ το μέγιστο ποσό των κοινοτικών ενισχύσεων ανέρχεται σε 1,45 εκατομμύρια γερμανικά μάρκα. Η γέφυρα αυτή θα κατασκευαστεί με τροπικό ξύλο Bongossi, το οποίο δεν αναγνωρίζεται ως προϊόν βιώσιμης δασοκομίας.

1. Πιστεύει η Επιτροπή ότι η χρησιμοποίηση τροπικής ξυλείας που δεν μπορεί να προέρχεται από οικολογικές δασοκομικές δραστηριότητες είναι δυνατόν να χρηματοδοτείται με πόρους της Ευρωπαϊκής Ένωσης και ότι η επιδότηση αυτή είναι σύμφωνη με την οριζόντια κοινοτική πολιτική της διατήρησης και βελτίωσης της περιβαλλοντικής προστασίας;

Εάν τούτο συμβαίνει, πως μπορεί να αιτιολογήσει η Επιτροπή τα επιχειρήματά της, λαμβάνοντας ιδίωςπόψη τις δηλώσεις της Κοινότητας για την προστασία του παγκόσμιου κλίματος;

Εάν τούτου δεν συμβαίνει, τι προτίθεται να πράξει η Επιτροπή για να τεθεί τέρμα στην επιδότηση αυτή;

2. Δεν πιστεύει η Επιτροπή ότι για τη χρηματοδότηση ενός σχεδίου από την ΕΕ πρέπει απαραιτήτως να χρησιμοποιείται τροπική ξυλεία μόνον όταν δενπάρχουν άλλες εναλλακτικές λύσεις;

3. Δεν πιστεύει η Επιτροπή ότι για την τήρηση τηςποχρέωσης να εξασφαλιστεί η προστασία του περιβάλλοντος στην Ευρώπη και τωνποσχέσεων για την προστασία του παγκόσμιου κλίματος είναι απαραίτητο να διακοπεί πάραυτα η χορήγηση πόρων στο πλαίσιο της κοινοτικής πρωτοβουλίας Interreg, ούτως ώστε να παρεμποδιστεί με τον τρόπο αυτό η εισαγωγής αυτής της τροπικής ξυλείας;

Εάν τούτο συμβαίνει, τι μέτρα πρόκειται να λάβει η Επιτροπή στην περίπτωση αυτή;

Απάντηση του κ. Barnier εξ ονόματος της Επιτροπής

(30 Μαρτίου 2000)

Η Επιτροπή γνωρίζει πολύ καλά την αναγκαιότητα ενθάρρυνσης της δασοκομίας που σέβεται το περιβάλλον στις αναπτυσσόμενες χώρες. Έτσι, ενδεικτικά, περισσότερο από 50 εκατ. ευρώ του κοινοτικού προϋπολογισμού αφιερώνονται κάθε χρόνο στην διατήρηση και την βιώσιμη καλλιέργεια των δασών στις αναπτυσσόμενες χώρες. Η Επιτροπή παρενέβη επίσης σε παγκόσμιο επίπεδο συνομιλίες σχετικά με το θέμα αυτό, ιδίως, στα πλαίσια των διεθνών επιτροπών για την δασοκομία, προκειμένου να ενθαρρύνει την οικολογική διάσταση της δασοκομικής διαχείρισης. Υποστήριξε επίσης την εκούσια πιστοποίηση των προϊόντων που προέρχονται από τη δασοκομία με στόχο να ευαισθητοποιήσει την κοινή γνώμη για το θέμα αυτό.

Σύμφωνα με τις κανονιστικές διατάξεις που διέπουν τα Διαρθρωτικά Ταμεία, εναπόκειται στα κράτη μέλη να επιλέγουν τα μεμονωμένα έργα, από τη στιγμή που οι προτεραιότητες του στρατηγικού προγράμματος αποφασίστηκαν σε συμφωνία με την Επιτροπή. Παράλληλα, οι εθνικές αρχέςποχρεούνται να εφαρμόσουν την κοινοτική νομοθεσία όσον αφορά, παραδείγματος χάρη το περιβάλλον.

Λαμβανομένωνπόψη των πληροφοριών που κοινοποιήθηκαν από τις γερμανικές αρχές στην Επιτροπή, η συγκεκριμένηλοποίηση του ειδικού έργου το οποίο αναφέρει το Αξιότιμο Μέλος του Κοινοβουλίου δεν αποτελεί παράβαση του κοινοτικού δικαίου, ούτε ακόμη περισσότερο παράβαση του εθνικού γερμανικού δικαίου. Κατά συνέπεια, η Επιτροπή δεν είναι σε θέση να επιβάλει περιορισμούς στο έργο και δενπάρχει λόγος να καταργηθεί η χορηγηθείσα χρηματοδοτική ενίσχυση στο πλαίσιο των Διαρθρωτικών Ταμείων.

Η Επιτροπή προτίθεται ωστόσο να εξετάσει τις διάφορες δυνατότητες που της επιτρέπουν να λάβει καλύτεραπόψη της τον περιβαλλοντικό παράγοντα στο πλαίσιο της νομοθεσίας των ευρωπαϊκών δημοσίων προσκλήσεων γιαποβολή προσφορών. Τα αποτελέσματα αυτής της ανάλυσης θα παρουσιαστούν με μορφή ερμηνευτικής κοινοποίησης σχετικά με τις δημόσιες ευρωπαϊκές συμβάσεις για το περιβάλλον.

Με προτροπή του Συμβουλίου, n Επιτροπή μελετά σήμερα τη δυνατότητα λήψης νέων μέτρων όσον αφορά την πιστοποίηση των δασών που διαχειρίζεται κατά τρόπο βιώσιμο και την επισήμανση των προϊόντων, των προερχομένων από τα δάση αυτά.